

ประกาศเทศบาลตำบลปากนคร

เรื่อง นโยบายต่อต้านการให้สินบนเพื่อป้องกันการทุจริตและประพฤติมิชอบ

.............................................................

 รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลที่เป็นรูปธรรมดังนั้น เทศบาลปากนคร จึงได้กำหนดให้นโยบายต่อต้านการให้สินบนเพื่อป้องกันการทุจริตและประพฤติมิชอบเป็นนโยบายสำคัญ ทั้งนี้เพื่อให้การปฏิบัติงานของพนักงานส่วนตำบลและพนักงานจ้าง เป็นนโยบายหลักธรรมาภิบาล ทุกภารกิจต้องโปร่งใส เป็นธรรม ตรวจสอบได้ ปลอดจากทุจริต โดยมีแนวทางปฏิบัติ ดังนี้

1. พนักงานเทศบาลและพนักงานจ้าง ต้องไม่เกี่ยวข้องกับการรับหรือให้สินบนไม่ว่าทางตรง

หรือทางอ้อม

1. จะต้องไม่เรียกร้อง จัดหาหรือรับสินบนเพื่อประโยชน์ส่วนตนหรือประโยชน์ของส่วนรวม

หรือประโยชน์ของผู้ที่เกี่ยวข้องกับตน ไม่ว่าจะเป็นคนในครอบครัว เพื่อนหรือผู้ที่มีส่วนเกี่ยวข้องในลักษณะอื่นใด

1. หน่วยงาน จะต้องไม่เสนอว่าจะทำให้ สัญญาว่าจะทำให้หรือรับสินบนจากเจ้าหน้าที่

ภาคเอกชนหรือบุคคลอื่นใดโดยมีจุดประสงค์เพื่อจูงใจให้กระทำการ ไม่กระทำการ หรือประวิงการกระทำอันมิชอบด้วยหน้าที่และกฎหมาย

1. เมื่อผู้ใดพบเห็นการกระทำที่เข้าข่ายเป็นการรับหรือให้สินบน จะต้องรายงาน

ผู้บังคับบัญชาหรือตามช่องทางการรับเรื่องร้องเรียนที่อยู่ในความรับผิดชอบ

1. เทศบาลตำบลปากนคร คำนึงถึงความเป็นธรรมและปกป้องเจ้าหน้าที่ที่ปฏิเสธการ

รับสินบนโดยจะไม่ดำเนินด้านลบต่อเจ้าหน้าที่ผู้นั้น

1. การจัดซื้อจัดจ้าง ห้ามมีการรับหรือให้สินบนในการดำเนินการจัดซื้อจัดจ้างทุกชนิดการ

ดำเนินการต้องเป็นไปอย่างโปร่งใสซื่อสัตย์ ตรวจสอบได้และอยู่ภายใต้กฎหมายและกฎระเบียบที่เกี่ยวข้อง

1. การดำเนินการใด ๆ ตามนโยบายนี้ให้ถือปฏิบัติตามที่กำหนดไว้ ตั้งแต่บัดนี้เป็นต้นไป

ประกาศ ณ วันที่ 5 กุมภาพันธ์ พ.ศ. 2562

 (ลงชื่อ) สมศักดิ์ อนันตพืช

 (นายสมศักดิ์ อนันตพืช)

 นายกเทศมนตรีตำบลปากนคร